
Tisztelt Képviselő-testület!

Az államháztartásról szóló 2011. évi CXCV. törvényből kikerült a féléves beszámoló kötelezettsége, ugyanakkor elengedhetetlennek tartjuk, hogy év közben is tájékoztassuk a Képviselő-testületet az önkormányzat gazdálkodásának helyzetéről.
Ennek értelmében Sülysáp Város Önkormányzata és intézményei 2022. háromnegyedévi gazdálkodásáról szóló tájékoztatást az alábbiak szerint terjesztem elő:

I.

Az önkormányzati feladatellátás szerkezete

A Sülysáp Város Önkormányzata által ellátandó közszolgáltatási feladatok körét 2022. évben is elsősorban a Magyarország helyi önkormányzatairól szóló 2011. évi CLXXXIX. törvényben előírtak, ezen túlmenően pedig szakmai-ágazati törvények, rendeletek határozták meg. 

Önként vállalt feladataink körébe tartozik a civil szervezetek támogatása, valamint a helyi közösségi közlekedés működtetése.

Az Önkormányzat kötelező és önként vállalt feladatait saját költségvetési szerveivel, közszolgáltatások révén látta el, ily módon teljes körűen gondoskodott azon feladatok ellátásáról, melyeket a törvények, rendeletek számára előírtak. 

A költségvetési intézmények feladatai az alapító okiratokban, míg az egyéb módon ellátott feladatok szerződésekben kerültek rögzítésre.

A feladatok ellátásánál az Önkormányzat a minőség szinten tartására törekedett, illetve a költségvetés végrehajtása során kiemelt cél volt a takarékos gazdálkodás, és a kintlévőségek minél nagyobb arányú behajtása, beszedése. 

Köznevelési feladatok
A 2022. évi költségvetés tervezésénél kiemelt szempont volt az intézmények megfelelő színvonalú működtetése. 
Az óvodai nevelést a Sülysápi Csicsergő Óvoda biztosítja 4 feladat ellátási helyen. Az állami támogatás teljes egészében lefedi a működtetést.

2017. január 1-jétől az általános iskolai oktatás korábbi években történt átszervezése folytán az üzemeltetési feladatok elkerültek a Ceglédi Tankerületi Központhoz. 2022. októberétől a Tankerülettel kötött megállapodás szerint a közüzemi költségeket nem az Önkormányzat fizeti, átírásra kerültek a Tankerület nevére. 

Közművelődési feladatok

Az önkormányzat közművelődési tevékenységét a Wass Albert Művelődési Központ és Könyvtár látja el. Az intézmény szervezi a város központi rendezvényeit és egyéb megemlékezések lebonyolítását. Mind a közművelődés, mint a könyvtári feladatoknál jelentős ráfinanszírozás szükséges, különös tekintettel arra, hogy az e célra biztosított támogatás 10 %-át könyvtári dokumentumok beszerzésére kell fordítani. 

Egészségügyi ellátás

Az egészségügyi ellátást az önkormányzatnál 3 háziorvosi szolgálat, 2 házi gyermekorvosi szolgálat, illetve 2 fogorvosi szolgálat biztosítja. 1 gyermekorvosi szolgálat kivételével a szolgáltatók vállalkozási formában működnek, azaz a teljes NEAK támogatást a szolgáltatók kapják meg. 2022. április 1-től 1 gyermekorvosi szolgálatnál a NEAK finanszírozás az önkormányzathoz kerül és biztosítja az ellátást.
A Nemzeti Egészségbiztosítási Alapkezelő biztosít támogatást a védőnői szolgálat tevékenységéhez is, mely a B16-os bevételi rovaton található az első féléves beszámolóban.

2022. áprilisig 3 fő, 2022. májusától 4 fő területi védőnő látja el a feladatot. 
Szociális feladatok

A szociális feladatellátás nagyobb részét ​– család- és gyermekjóléti szolgáltatás, házi segítségnyújtás, nappali ellátás, szociális étkeztetés és 2022. július 1-jétől a tanyagondnoki szolgálat – saját feladatellátásként a Dr. Gáspár István Humánszolgáltató Központ látja el. 
A bölcsődés korú gyermekek ellátása is a szociális feladatok közé tartozik, mely feladat a Gólyahír Bölcsőde, mint önállóan működő intézmény keretein belül történik. 
Az egyéb szociális ügyek az önkormányzat, illetve a Polgármesteri Hivatal hatáskörébe tartoznak.

Egyéb kötelezően ellátandó feladatok

Az ivóvízellátás és a települési szennyvíz kezelése a TRV Zrt. útján, a települési hulladékkezelés a Nemzeti Hulladékgazdálkodási Koordinációs és Vagyonkezelő Zrt.. útján, szerződéses formában kerül biztosításra.

A települési közterületek karbantartása és az intézmények üzemeltetése, valamint részben még a települési szennyvíz kezelése a TÁVÜSZ Kft. – mint 100 %-ban önkormányzati tulajdonú társaság – feladata.

Önként vállalt feladatok

A település civil szervezeteinek támogatása önként vállalt feladat, az erre elkülönített összeg pályázati rendszerben került elosztásra, és a lakosság viszonylag széles rétegét érinti. Ezen a kereten belül történik a helyi sport támogatása is. 

A város a helyi közösségi közlekedést 2022. I. félévében a Vár-Kap-Vár 77 Kft., 2022. július 1-től a Masina Center Kft. útján látja el.
II.

Költségvetési előirányzatok teljesülése

A Képviselő-testületének jogkörében eljárva Sülysáp Város Önkormányzatának Polgármestere, a Magyarország 2022. évi központi költségvetéséről szóló 2021. évi XC. törvényben foglaltak figyelembe vételével az 2/2022. (II. 25.) önkormányzati rendelttel fogadta el az önkormányzat és intézményei 2022. évi költségvetését.

Az Önkormányzat önállóan gazdálkodó költségvetési szerv, melyhez a következő részben önálló intézmények tartoznak:

1. Dr. Gáspár István Humánszolgáltató Központ

2. Gólyahír Bölcsőde

3. Központi Konyha

4. Sülysápi Csicsergő Óvoda

5. Sülysápi Polgármesteri Hivatal

6. Wass Albert Művelődési Központ és Könyvtár

BEVÉTELEK
1. Sülysáp Város Önkormányzata

Az önkormányzat 2022. évi eredeti bevételi előirányzata 1.307.317 eFt.
2022.09.30-án a módosított előirányzat 1.401.722 eFt, a tényleges teljesítés 1.707.213 eFt. A bevételi előirányzat 94.404 e Ft-tal emelkedett, mely a kiadási előirányzat emelkedésének megfelelő. 
A kiadások emelkedésére fedezetet nyújtott a bevételek emelkedése, melyet az 
ISELI Europe Kft. –nek 2022. áprilisban eladott raktárcsarnok bevételének egy részével biztosított az önkormányzat. Az említett bevétel és a kiadás emelkedéssel a költségvetés előirányzatainak tervezésekor nem lehetett számolni. A 368/2011. Korm. rendelet (Ávr.) 36. § előírásainak megfelelően az államháztartás központi alrendszerébe tartozó költségvetési szerv saját hatáskörben a költségvetési kiadási előirányzatokat a költségvetési bevételi előirányzatok növelésével egyidejűleg, továbbá a B813. Maradvány igénybevétele rovaton elszámolt maradvány által fedezett módon, annak összegéig megemelheti.
A működési célú állami támogatások (B1) időarányosan 77%-ban teljesülnek és folyamatosan megkapjuk azokat az előirányzatokat, melyeket év elején a személyi kiadások tervezésénél figyelembe vettünk. 
Az önkormányzat működési támogatásának előirányzata összességében 29.754 e Ft-tal emelkedett, melynek oka 187 e Ft a 2021. évi beszámoló után kapott pótlólagos támogatás, köznevelési feladatokra kapott 735 e Ft póttámogatás, szociális és gyermekjóléti feladatokra kapott 15.839 e Ft póttámogatás, a gyermek orvosi szolgálat után kapott 12.744 e Ft támogatás és 10 millió forint kulturális kiegészítő támogatás, melyet az ANIMA Musicae Kamarazenekar támogatására kell fordítani. Az iparűzési adóbevétel támogatás az elvárttól eltérően 9.752 e Ft-tal lett kevesebb 2022. III. negyedév végéig. A MÁK-tól kapott előirányzat módosításnak megfelelően kell változtatni a kiegészítő támogatásokkal a B111-B115-es rovatokat.
B16-os rovatokon az egyéb működési támogatások között szerepelnek a védőnők, a gyermekorvosi szolgálat, a mezőőr és a közfoglalkoztatottak után járó támogatások, amely bevételek 2022. szeptember végéig a tervezettnél nagyobb mértékben, 104% körül teljesültek. Ennek oka 2022. I. félévben a megnövekedett védőnői és a gyermekorvosi feladatokra kapott támogatás. 2022.04.01-től helyettesítésben kerülnek ellátásra a sülysápi I. sz. körzet házi gyermekorvosi feladatok.
A pályázati támogatások (B2 rovatok) teljesülése 2022. III. negyedév végéig jelentősen emelkedett az eredeti előirányzatként tervezetthez képest, melynek oka a 2022. április 27-én 300 millió Ft értékben kapott „TOP_PLUSZ-1.2.1-21-PT1-2022-00084” kódszámú „Élhető települések pályázat.

Az eredetileg tervezett felhalmozási támogatások tételes felsorolása a 11. mellékletben található, összesen 70.000 eFt. 
A felhalmozási célú önkormányzati támogatások teljesülése 2022.09.30-ig 359.845 e Ft, amely a következő tételekből áll:

B21-es rovat Sápi Óvoda felújítás BMÖGFT/1-6/2022 támogatás bevétele 33.856 e Ft;
B25-ös rovat „Élhető települések pályázat 300.000 e Ft, 
Európai Mezőgazd. és Vidékfejlesztési Alapból Vidékfejlesztési támogatás (Piac) 24.364 e Ft, 
Közfoglalkoztatási támogatás felhalmozási kerete 1.625 e Ft. 
Sülysáp Város Önkormányzatának 2021. évben volt olyan nyertes pályázata, a Vörösmarty utcai általános iskola tornacsarnok tetőszerkezetének felújításra kapott támogatás, amelynek egy része 2022-re húzódik és a felújítási kiadásaink között számolni kell vele. 



Az Élhető település c. pályázatnál nem került sor a bevételi előirányzat emelésére a B25 rovaton, mert a tényleges kiadás nem ebben az évben várható.
A közhatalmi bevételek (adók) összességében 112 %-ban realizálódtak a 2022. III. negyedév végéig. 

A vagyoni típusú adók 85 % körül valósultak meg az eredeti előirányzathoz képest. A 2020-ban bevezetett kommunális adó folyamatosan teljesül év közben. Az előirányzat növelés – az óvatos tervezés jegyében – nem javasolt, mert sok adózó fizeti be egész éves adókötelezettségét az I. félévben.
A gépjárműadó 2022. évben ez elmúlt két évhez hasonlóan 0,-Ft-ban teljesül, amely évenként körülbelül 28 millió forint bevétel kiesést jelent a 2019. évi bevételhez képest. A 2020. évi központi költségvetéséről szóló 2019. évi LXXI. törvény 76. §-ban foglaltak szerint a COVID-19 fertőzés okozta tömeges megbetegedést okozó, 2020. évben bekövetkezett humánjárvány megelőzésére, illetve következményeinek elhárítására kihirdetett veszélyhelyzet során a járványügyi védekezés és a gazdaság újraindítása érdekében szükséges hazai, illetve esetleges európai uniós források és kiadások elszámolására a központi költségvetés fejezetrendjében a XLVI. Járvány Elleni Védekezési Alap, a XLVII. Gazdaságvédelmi Alap és a XLVIII. Európai Unióból Érkező Járvány Elleni Támogatások Alapja fejezete jött létre.

A költségvetési törvény 77. § szerint a gépjárműadóról szóló törvény alapján a belföldi gépjárművek után a települési önkormányzatot az általa beszedett gépjárműadó 2020. január 1-jétől nem illeti meg. A beszedett gépjárműadó hátralékok 100%-a is a XLVI. Járvány Elleni Védekezési Alap fejezet bevételét képezi.

Az iparűzési adó 2022. III. negyedév végéig a tervezettnél jobban, 114 %-ban teljesült. A tervek alapja a 2020. évi veszélyhelyzet okozta bevételcsökkenés volt. A kieső iparűzési adóbevétel pótlására a veszélyhelyzettel összefüggő rendelkezések értelmében támogatást kap az önkormányzat júniusi és októberi hónapban. Június végén 30.124 e forint támogatás érkezett ezen a jogcímen az önkormányzat számlájára, melyet nem a közhatalmi, hanem a működési célú támogatások között kell kimutatni a B115 rovaton. A támogatás II. részlete 2022. októberében érkezik szintén 30.124 e Ft értékben. 
Az egyéb közhatalmi bevételek tételes felsorolását a következő táblázat mutatja.






  Adatok Ft-ban

Igazgatási szolgáltatási díj 35 000 Ft

Késedelmi pótlék 740 661 Ft

Mezőőri járulék 2 000 Ft

Sülysáp Intézményfejlesztési Alap 3 328 000 Ft

Talajterhelési díj 44 820 Ft

Összesen:

4 300 481 Ft

EGYÉB KÖZHATALMI BEVÉTELEK

B36


A működési bevételek legnagyobb része 2022. évben a szolgáltatásokból származó bevétel, azon belül pedig a piacbevétel, mely 2022. szeptember végéig 14.013 e Ft-ot, 2022. június végéig 8.804 e Ft-ot tett ki. 

Ez a bevétel 2021. június végén 8.458 e Ft, 2020. június végén 6.302 e Ft, 2019 I. félév végén 8.030 e Ft –ot tett ki. Ezen a soron is látszik a COVID-19 miatti bevétel változás.










              Adatok Ft-ban
[image: image2.emf]Bérleti díj bevétel III. NÉ. I. FÉ.

Negyedéves változás I. 

félévhez viszonyítva (Ft)

Negyedéves változás I. 

félévhez viszonyítva (%)

Helypénz - piac 14 013 930     8 803 530          5 210 400                       59%

Bérleti díj 13 929 113     6 726 103          7 203 010                       107%

Lakbér 4 324 971       4 324 971          -                                    0%

Házasságkötési díj 285 000          195 000             90 000                             46%

Közterület-használati díj 2 501 913       1 446 340          1 055 573                       73%

Tornacsarnok bérleti díja 2 185 175       1 467 690          717 485                           49%

Terembérlet kézilabda/röplabda 2 049 000       -                      2 049 000                       -

Összesen: 39 289 102     22 963 634       16 325 468                     71%


A felhalmozási bevételek teljesülése 151.654 e Ft az eredetileg tervezett 61.000 e Ft előirányzathoz képest. A teljesülés növekedésének legfőbb oka az ISELI Europe Kft. –nek 2022. áprilisban eladott raktárcsarnok 138 millió forint bevétele. 
2. Sülysáp Város Önkormányzata és intézményei összesített bevételei

Az önkormányzat és intézményeinek 2022. évi eredeti bevételi előirányzata 1.369.850 eFt.

2022.09.30-án a módosított előirányzat 1.467.238 eFt, a tényleges teljesítés 1.774.694 eFt. Az A teljesülés nagyobb a módosított előirányzatnál, amelynek az az oka, hogy az Élhető település c. pályázatnál nem került sor a bevételi előirányzat 300 millió forint emelésére a B25 rovaton, mert a tényleges kiadás nem ebben az évben várható. Maradványként kerül következő évben tervezésre a bevételek között.
Az önkormányzat és intézményeinek bevételeit a csatolt mellékeltek tartalmazzák, illetve a következő táblázatban találhatók az összesített adatok. 
Általánosságban elmondható, hogy az intézmények féléves bevételei 50 % körül mozognak. 

Az intézmények közül a Sülysápi Polgármesteri Hivatalnál magasabb a bevételi előirányzat a tervezetthez képest az első félév végéig, melynek oka a Nemzeti Választási Iroda támogatása Sülysápi Helyi Választási Iroda részére 2.984.273,-Ft összegben.
A kiadási előirányzatok a 2022. április 3-ai választási elszámolásnak megfelelően emelkedtek az alábbi rovatokon: bérjellegű költségek K1 rovatokon 2140 e Ft, járulékok K2 rovatokon 300 e Ft, valamint a dologi kiadások K3 rovatokon 544 e Ft.
Sülysápi Polgármesteri Hivatalhoz 2022. I. félévében a választási támogatáson felül érkezett 6.347 e Ft támogatás a 2022. évi népszámlálással kapcsolatban, de ennek kiadási oldala még nem látszik, így az intézményben 2022. II. félévében várható kiadás és költségvetés emelkedés.
A közüzemi kiadások emelkedése miatt két intézményben emelte a költségvetést a Testület 2022. III. negyedévében, Gólyahír Bölcsődében 2 millió, a Wass Albert Művelődési Központ és Könyvtárban 4 millió Ft összegben.
Az önkormányzat és intézményeinek összesített bevételei:






Adatok Ft-ban

B1

Működési célú támogatások államháztartáson belülről

780 199 287 783 370 506 812 937 448 615 282 212

79% 79%

B2

Felhalmozási célú támogatások államháztartáson belülről

70 000 000 69 813 054 69 813 054 359 844 539

514% 515%

B3

Közhatalmi bevételek

200 000 000 200 000 000 200 000 000 223 760 794

112% 112%

B4

Működési bevételek

101 501 530 101 501 530 101 501 530 102 607 737

101% 101%

B5

Felhalmozási bevételek

61 100 000 123 228 000 125 937 553 151 653 949

248% 123%

B6

Működési célú átvett pénzeszközök

0 0 0 161 668 810

B7

Felhalmozási célú átvett pénzeszközök

0 0 0 2 172 463

B8

Finanszírozási bevételek

157 048 802 157 048 802 157 048 802 157 703 297

100% 100%

BEVÉTELEK ÖSSZESEN

1 369 849 619 1 434 961 892 1 467 238 387 1 774 693 801 130% 124%


KIADÁSOK
1. Sülysáp Város Önkormányzata

Az önkormányzat 2022. évi eredeti kiadási előirányzata 1. 307.317 e Ft.

2022.09.30-án a módosított előirányzat 1.401.722 e Ft, a tényleges teljesítés 970.581 e Ft, ami az eredeti előirányzat 71 %-a. 
Az Önkormányzat saját kiadási előirányzatát emelni volt szükséges. Félévig 62.128 e Ft-tal, III. negyedév végéig újabb 32.276 e F-tal.
Az eredeti kiadási előirányzat tervezésekor nem látható költségek:

Anima Musicae Kamarazenekar támogatása 10.000 e Ft, TÁVÜSZ Kft. nem várt többlet költségei 15.618 e Ft, Vár-Kap-Vár 77 Kft. (helyi buszjárat) 1.500 e Ft, Kastélykert felújítás 21.470 e Ft, szolidaritási hozzájárulás 365 e Ft és a I. sz. körzet gyermekorvosi feladatokkal kapcsolatban felmerült kiadásai 13.175 e Ft.
A beruházási kiadások egy 42 millió Ft összegű ingatlan vásárlás miatt emelkedtek meg 2022. III. negyedévében. A beruházási kiadás teljesülése 133 %.
A működésre átadott pénzeszközök között az egyházak, a civil szervezetek és az egyéb szervezetek számára kerülnek kifizetésre támogatások. 

Ugyanitt szerepel a TÁVÜSZ Kft. támogatása. Az eredeti tervekben szereplő 96,5 millió Ft összegű éves pénzátadást félév közben módosította tárgyi eszköz karbantartás miatti 16.518 e Ft támogatás emelkedés. Az éves támogatás 96.500 e Ft-ról 113.018 e Ft-ra módosult, amely félévkor 87.978 e Ft összegben teljesült, az eredeti költségvetési terv 91 %-a.
A működésre átadott pénzeszközök részletezését féléves teljesülési dátummal az alábbi táblázat tartalmazza.







           Adatok Ft-ban

K512 rovat

Összeg

Egyházak támogatása 600 000           

Civil szervezetk támogatása 19 989 978      

                  Ebből: Anima Musicae Kamarazenekar 7 600 000       

Távüsz támogatása 87 977 850      

Egyéb szervezeteknek átadott pénzeszköz: 16 723 837      

                  Ebből: Vár-Kap-Vár Kft (Busz) 6 300 000       

                  Ebből: Masina Center Kft. (Busz) 6 900 000       

                  Ebből: temető  1 200 000       

                  Ebből: MLSZ műfüves pálya felújítás önrész.  1 925 737       

                  Ebből: Tápiószele 398 100          

Összesen: 125 291 665   


Az önkormányzat beruházási kiadási közül átsorolásra került a Hevessy park fejlesztése a működési célú támogatások közé, K5 rovatok. 
2. Sülysáp Város Önkormányzata és intézményei összesített kiadásai

Az önkormányzat és intézményei összesített 2022. évi eredeti kiadási előirányzata 1. 369.850 e Ft. 

2022.09.30-án a módosított előirányzat 1.467.238 e Ft, a tényleges teljesítés 1.015.295 e Ft, ami az eredeti előirányzat 69 %-a. A kiadások alakulását az előterjesztéshez csatolt mellékletek tartalmazzák. Az önállóan működő intézmények felhasználása időarányos.

A következő intézményekben volt szükség 2022. első három negyedévében a kiadások emelkedése miatt költségvetés emelésre. 

Sülysápi Polgármesteri Hivatalban a 2022. évi áprilisi választásra kapott támogatás és felhasználása, valamint a közüzemi kiadások emelkedése miatt Gólyahír Bölcsődében 2 millió, Wass Albert Művelődési Központ és Könyvtárban 4 millió Ft összegben.
Sülysáp Város Önkormányzatának intézményeiben a kiadások a tervezettnek megfelelően alakultak 2022. III. negyedévben.












Adatok Ft-ban

Megnevezés

Eredeti

 előirányzat 

2022.01.01

Módosított 

előirányzat 

2022.06.30

Módosított 

előirányzat 

2022.09.30

Tényleges 

realizálás 

2022.09.30-ig

09.30.Teljesülés 

az eredeti 

előirányzathoz 

képest

09.30. Teljesülés 

a félévi 

előirányzathoz 

képest

K1

Személyi juttatások

590 239 000 604 139 000 604 337 000 436 310 302

74% 72%

K2

Munkaadót terhelő járulékok és szociális hozzájárulás

76 600 000 78 315 308 78 315 308 60 206 257

79% 77%

K3

Dologi kiadások

357 274 000 346 106 825 362 368 286 234 965 696

66% 68%

K4

Elláttotak pénzbeli juttatásai

16 000 000 16 000 000 16 000 000 8 147 040

51% 51%

K5

Egyéb működési célú kiadások

151 426 315 221 879 015 225 231 315 153 439 419

101% 69%

K6

Beruházások

70 280 500 59 793 445 72 112 179 61 419 713

K7

Felújítások

83 452 445 83 452 445 83 452 445 35 385 584

K8

Egyéb felhalmozási célú kiadások

0 44 000 190 000 188 702

429%

K9

Finanszírozási kiadások

24 577 359 25 231 854 25 231 854 25 231 854 103% 100%

KIADÁSOK ÖSSZESEN

1 369 849 619 1 434 961 892 1 467 238 387 1 015 294 567 74% 71%


Javaslat költségvetés emelésére a közüzemi kiadások növekedésével összefüggésben 2022. IV. negyedévben
Sülysáp Város Önkormányzatában és intézményeiben 2022. IV. negyedév elején a közüzemi kiadások növekedése miatt előirányzat emelés javasolt az Önkormányzat finanszírozási kiadásaival szemben. 
Gólyahír Bölcsőde intézményben 2.000 e Ft-tal, Wass Albert Művelődési Központ és Könyvtárban 4.000 e Ft-tal már a III. negyedévben meg kellett emelni az előirányzatot. 

Központi Konyha intézményben ez élelmiszer árak növekedése okozta áremelkedés 3.500 e Ft előirányzat emelést tesz szükségessé 2022. III. negyedévében az Önkormányzati támogatással szemben. Amennyiben évvégéig ezen felül költségemelkedés várható, azt a Központi Konyha saját bevételeinek előirányzat emelkedésével tervezzük megoldani. 
Wass Albert Művelődési Központ és Könyvtárban az eredeti költségvetésben a rendezvények 14 millió forinttal alultervezve kerültek megállapításra, ezzel az összeggel szükséges a költségvetés emelésére.
Sülysápi Polgármesteri Hivatalban előre nem tervezett célfeladatok miatti bérköltség emelésre lesz szükség 2.100 e Ft összegben és a dologi kiadások emelkedése miatt 1.300 e Ft-tal javasolt növelni a kiadási előirányzatokat.
Dr. Gáspár István HSZK-ban az évközben új feladatként megjelent tanyagondnoki szolgálat miatt a bér rovatokon 1.100 e Ft előirányzat emelés javasolt.
Az említett módosítások miatt Sülysáp Város Önkormányzatnál összesen 22 millió forinttal szükséges emelni a finanszírozási kiadásokat.

Sülysápi Csicsergő Óvodában a dologi kiadások növekedése következtében 2.600 e Ft előirányzat emelésre van szükség, de az emberhiány miatt a bérrovatokon megtakarítás mutatkozik, ami fedezi a dologi kiadások emelkedését és nem szükséges Sülysáp Város Önkormányzatnál a finanszírozási kiadást növelni.

Sülysáp I. sz. betöltetlen házi gyermekorvosi körzetben a házi gyermekorvosi, valamint iskola-egészségügyi teendőket 2022. április 1-től Sülysáp Város Önkormányzata az egészségügyi és önkormányzati törvény alapján rá háruló feladat ellátási kötelezettsége érdekében helyettes gyermekorvossal látja el. A felmerülő kiadások 13.175 e Ft összegben a K1 és K2 rovatokat emelték.








Összegzés
Sülysáp Város Önkormányzata a költségvetés tervezésekor a jogszabályi követelményeknek megfelelően nem számolt forráshiánnyal. 

Az első félévben valamennyi intézmény és a TÁVÜSZ Kft. is megtartotta működőképességét, a 40.000 e Ft-os folyószámla hitelkeret igénybevételére nem volt szükség. A fizetési kötelezettségeinknek folyamatosan eleget tudtunk tenni, törekedtünk a bevételek és kintlévőségek beszedésére és behajtására.

Kérem a tájékoztatás, illetve a szükséges módosítások költségvetésen való átvezetését szolgáló önkormányzati rendelet szíves megtárgyalását és elfogadását.

.../2022. (XI. 24.) ÖKT határozati javaslat

Sülysáp Város Önkormányzatának Képviselő-testülete az Önkormányzat gazdálkodásának 2022. III. negyedévi helyzetéről szóló tájékoztatást elfogadja.

Határidő: azonnal

Felelős: polgármester

Sülysáp, 2022. november 18.


Horinka László 


polgármester

Sülysáp Város Önkormányzata Képviselő-testületének

…/2022. (...) önkormányzati rendelete

az önkormányzat és intézményei 2022. évi költségvetéséről szóló 2/2022. (II. 25.) önkormányzati rendelet módosításáról

Sülysáp Város Önkormányzatának Képviselő-testülete az Alaptörvény 32. cikk (1) bekezdésének a) és f) pontjával, valamint az államháztartásról szóló 2011. évi CXCV. törvény (a továbbiakban: Áht.) 23. § (1) bekezdésével kapott felhatalmazással és feladatkörében eljárva a következőket rendeli el:

1. §

A Sülysáp Város Önkormányzata Képviselő-testületének az önkormányzat és intézményei 2022. évi költségvetéséről szóló 2/2022. (II. 25.) önkormányzati rendelet 1-9. melléklete helyébe e rendelet 1-9. melléklete lép.

2. §

Ez a rendelet a kihirdetését követő napon lép hatályba, majd az azt követő napon hatályát veszti. 

Sülysáp, 2022. november 24.

Horinka László 
dr. Tóth Krisztina


polgármester
jegyző

